Helmet Palmi mälestusvõistlused (HPMV) rahvasprindis 2017. a.

ÜLDJUHEND

1. ÜLDKORRALDAJA

1.1. HPMV üldkorraldaja on MTÜ Rapla Kardirada.

1.2. HPMV iga etapi jaoks koostatakse võistlusjuhend, mille registreerib Eesti Autospordi Liidu sekretariaat.

2. ETAPPIDE KALENDERPLAAN

2.1. HPMV peetakse mitme-etapilise seeriavõistlusena.
2.1.1. Korraldatakse kuni 8 etappi.
2.1.2. HPMV viiakse läbi ajavahemikul 2016. a detsembrist kuni 2017. a detsembrini.

3. OSAVÕTJAD, ARVESTUSKLASSID, VÕISTLUSAUTOD

3.1. HPMV arvestusklassid:
3.1.1. J18 - kuni 18-aastased võistlejad kaherattaveolistel tänavasõiduautodel, mille mootori töömaht ei ületa 2000 cm³
3.1.2. 4WD - neljarattaveolised tänavasõiduautod
3.1.3. 2WD-S - üle 1800 cm³ mootori töömahuga kaherattaveolised tänavasõiduautod
3.1.4. 2WD-V - kuni 1800 cm³ mootori töömahuga kaherattaveolised tänavasõiduautod
3.1.5. SU - tagarattaveolised NLiidus toodetud tänavasõiduautod Moskvitš (IZ, AZLK), VAZ, GAZ (Volga) ja ZAZ (Zaparožets)
3.1.6. Naised - naisvõistlejad kaherattaveolistel tänavasõiduautodel

3.2. Võistlusautod peavad vastama rahvaralli ja rahvasprindi tehnilistele tingimustele.

4. TULEMUSED

4.1. HPMV arvestust peetakse individuaalselt.

4.2. Etapil omistatakse finišiprotokollide järgi arvestuspunkte igas võistlusklassis esimesele kaheksale tulemuse saanud võistlejale vastavalt 10-8-6-5-4-3-2-1.
4.2.1. HPMV arvestuse klassid määratletakse juhendiga igal etapil eraldi.

4.3. HPMV lõpptulemused selguvad etappidel kogutud arvestuspunktide liitmisel. Lõpptulemuste arvutamisel võetakse arvesse paremaid tulemusi N-2 etapilt, kus N on toimunud etappide arv.

4.4. Võrdse punktisumma puhul eelistatakse etappidel kõrgemaid kohti saavutanud võistlejat. Edasisel võrdsusel otsustab parem koht viimasel toimunud etapil.

5. AUTASUSTAMINE

5.1. Iga klassi kolme paremat (hooaja punktitabeli alusel) autasustatakse meenega.

5.2. HPMV parimate autasustamine toimub hooaja lõpetamisel.